ร้าน Ya Kun Coffee & Toast The Mercury Ville ตั้งอยู่ชั้น 3 ใกล้กับทางออกที่เชื่อมไปยังห้างเซนทรัลชิดลม ร้านเป็นแบบ open เล็กๆ ไม่ใหญ่นักมีโต๊ะอยู่ประมาณ 8-10 โต๊ะ บรรยากาศเงียบสงบดีค่ะ ไม่คึกคักแออัดเหมือนห้างใหญ่ ร้านตกแต่น่ารักสไตล์จีนๆ ดีค่ะ เมนูหลักก็คงเป็น Toast ทั้งแบบปิ้งและทอด

- Kaya Toast with Cheese คู่ละ 60 บาท (2 ชิ้น) เป็นขนมปังปิ้งแผ่นบางแต่กรอบมากๆ ใส้ทาด้วยคายาและชีส รสชาติออกหวานนำและมันนิดๆ แอบราคาสูงไปนิดชิ้นเล็กๆ บางๆ ชิ้นละ 30 บาท 2 ชิ้น 60 บาท ????????

- Ham & Cheese Fried Toast 3 ชิ้น ราคา 80 บาท เป็นขนมปังใส้แฮมและชีสชุบไข่ทอด ทานคู่กับคายา ทานตอนร้อนๆ หอมและกรอบอร่อยมากๆ รสชาติออกเค็มๆ มันๆ จิ้มกับคายาที่ออกหวานเข้ากันได้ดีมากๆ เมนูนี้ฟินเลย ชอบมากๆ ????????

- Green Tea Frosty แก้วใหญ่ ราคา 120 บาท ชาเขียวเข้มข้นปั่นจนเนื้อเนียนละเอียด รสชาติกลมกล่อมชาเขียวฝาดคอมากๆ อร่อยเข้มข้นไม่หวานจัด วีปครีมรสชาติออกหวานมันแอบเลี่ยนนิดๆ แต่เข่ากันกับชาเขียวที่เข้มข้นมากๆ ลงตัวเข้ากันพอดีค่ะ

ราคาสุทธิตามเมนูไม่บวกเพิ่มแล้วค่ะ ส่วนตัวรสชาติขนมปังอร่อยมากๆ ค่ะ แต่บางเมนูราคาก็แอบสูงไปนิด ไม่ค่อยเหมาะสมกับปริมาณสักเท่าไหร่ ทานบ่อยคงไม่ดีต่อกระเป๋าตังส์แน่ๆ ????????????